2. ลักษณะการประกอบธุรกิจ

  2.1 ความเป็นมาและพัฒนาการที่สำคัญ

บริษัท จัดการและพัฒนาทรัพยากรน้ำภาคตะวันออก จำกัด (มหาชน) (บริษัทฯ)
จัดตั้งขึ้นเนื่องจากการพัฒนาแหล่งน้ำและระบบจำหน่ายน้ำในพื้นที่บริเวณชายฝั่งทะเลตะวันออก
มีหน่วยงานรับผิดชอบร่วมกันหลายหน่วยงาน อาทิ กรมชลประทาน และกรมโยธาธิการ
ทำให้ขาดเอกภาพในการสั่งการและดำเนินงานให้สามารถรองรับต่อการขยายตัวทางเศรษฐกิจภาคตะวันออกที่กำลังขยายตัวอย่างรวดเร็ว
ดังนั้นคณะรัฐมนตรี จึงมีมติเมื่อวันที่ 12 กันยายน 2535
ซึ่งให้ความเห็นชอบตามมติคณะกรรมการกลั่นกรองฯ ฝ่ายเศรษฐกิจ
โดยให้กรมชลประทานเป็นผู้รับผิดชอบหลักในการพัฒนาแหล่งน้ำดิบและอ่างเก็บน้ำ
และให้การประปาส่วนภูมิภาค (กปภ.) จัดตั้งบริษัท จัดการและพัฒนาทรัพยากรน้ำภาคตะวันออก
จำกัด ขึ้นมารับผิดชอบเฉพาะในการพัฒนาและดำเนินการดูแลระบบท่อส่งน้ำสายหลัก
โดยมีการโอนทรัพย์สินและหนี้สินของระบบท่อส่งน้ำที่มีอยู่แล้วมาดำเนินการต่อไป ทั้งนี้
นอกจากบริษัทฯ
จะสามารถประกอบธุรกิจเชิงพาณิชย์ในการซื้อน้ำจากแหล่งน้ำดิบของทางราชการเพื่อขายให้กับผู้ใช้น้ำในพื้นที่รับผิดชอบแล้ว
ยังสามารถร่วมทุนกับภาคเอกชนได้ด้วย

บริษัทฯ ได้จดทะเบียนจัดตั้งเมื่อวันที่ 15 ตุลาคม 2535 โดยมีทะเบียนเลขที่ 13571/2535
และมีทุนจดทะเบียนเริ่มต้น 10 ล้านบาท แบ่งออกเป็นหุ้นสามัญ 100,000 หุ้น มูลค่าที่ตราไว้หุ้นละ
100 บาท โดย กปภ. ถือหุ้นบริษัทในอัตราส่วนร้อยละ100.00 ตั้งแต่เริ่มจัดตั้งบริษัทฯ
โดยต่อมาเมื่อวันที่ 6 สิงหาคม 2539
ได้มีมติคณะรัฐมนตรีให้ความเห็นชอบแนวทางระดมทุนและเพิ่มทุนของบริษัทฯ
โดยให้การนิคมอุตสาหกรรม (กนอ.) เข้ามาร่วมถือหุ้นในบริษัทฯ ด้วย

วันที่ 25 กันยายน 2539 บริษัทได้เพิ่มทุนจดทะเบียนเป็น 490 ล้านบาท ซึ่งมีกลุ่มผู้ถือหุ้นรายใหญ่
ดังนี้ กปภ. ถือหุ้นจำนวน 43,999,870 หุ้น คิดเป็นร้อยละ 89.80
ของทุนจดทะเบียนเรียกชำระแล้ว และ กนอ. ถือหุ้นจำนวน 5,000,000 หุ้น คิดเป็นร้อยละ
10.20 ของทุนจดทะเบียนเรียกชำระแล้ว

วันที่ 18 พฤศจิกายน 2539 บริษัทฯ ได้จดทะเบียนแปรสภาพเป็นบริษัทมหาชนจำกัด และใช้ชื่อว่า
บริษัท จัดการและพัฒนาทรัพยากรน้ำภาคตะวันออก จำกัด (มหาชน) ทะเบียนเลขที่ บมจ. 632

วันที่ 14 กรกฎาคม 2540 บริษัทฯ ได้จดทะเบียนเพิ่มทุนจากการเสนอขายหุ้น 51.00 ล้านหุ้น
มูลค่าที่ตราไว้หุ้นละ 10 บาท ทำให้บริษัทฯ มีทุนจดทะเบียนเรียกชำระแล้ว 1,000 ล้านบาท

วันที่ 28 กรกฎาคม 2540 หุ้นสามัญของบริษัทฯ
ได้เริ่มเข้าทำการซื้อขายเป็นครั้งแรกในตลาดหลักทรัพย์แห่งประเทศไทย
โดยใช้ชื่อบนกระดานหลักทรัพย์ คือ EASTW

ในปัจจุบัน (30 ก.ย. 2546) บริษัทฯ มีทุนจดทะเบียนซึ่งเรียกชำระเต็มแล้วจำนวน 1,000
ล้านบาทและมีสัดส่วนผู้ถือหุ้นหลัก ได้แก่ กปภ. ร้อยละ 44 กนอ. ร้อยละ 5 บมจ.ผลิตไฟฟ้า
ร้อยละ 20 ส่วนที่เหลือร้อยละ 31 เป็นนักลงลงทุนทั่วไป

2.  ภาพรวมการประกอบธุรกิจ

วัตถุประสงค์หลักของบริษัทฯ คือ
พัฒนาและบริหารระบบท่อส่งน้ำสายหลักในพื้นที่ชายฝั่งทะเลตะวันออกประกอบด้วยจังหวัดชลบุรี
จังหวัดระยอง จังหวัดฉะเชิงเทรา จังหวัดปราจีนบุรี จังหวัดสระแก้ว จังหวัดจันทบุรี
และจังหวัดตราด ให้สามารถตอบสนองความต้องการใช้น้ำในพื้นที่ได้อย่างเพียงพอ
นอกจากวัตถุประสงค์หลักดังกล่าวข้างต้นแล้ว บริษัทฯ ยังมีวัตถุประสงค์อื่นๆ ดังนี้

  1. ให้บริการเป็นที่ปรึกษาและให้คำแนะนำเกี่ยวกับระบบผลิตน้ำสะอาด ระบบท่อส่งและจ่ายน้ำ
  การซ่อมบำรุงรักษาท่อส่งน้ำและอุปกรณ์ต่างๆ
  ตลอดจนซื้อขายอุปกรณ์และวัสดุที่เกี่ยวข้องกับท่อส่งน้ำทุกชนิด

2.  ขยายการดำเนินการหรือธุรกิจการพัฒนาและบริหารทรัพยากรน้ำหรือธุรกิจที่เกี่ยวเนื่องในพื้นที่อื่น

นอกจากนี้ บริษัทฯ ยังได้ขยายธุรกิจเกี่ยวข้องไปสู่ธุรกิจน้ำดื่ม ธุรกิจน้ำประปา
และธุรกิจท่อและอุปกรณ์ ดังรูปโครงสร้าง

- การเปลี่ยนแปลงและพัฒนาการที่สำคัญที่เกี่ยวกับการประกอบธุรกิจและการบริหารงาน

ในช่วงระยะ 5 ปี ที่ผ่านมา ( ปี 2542-2546 ) บริษัทฯ มีพัฒนาการที่สำคัญในด้านต่างๆ ดังนี้

ด้านธุรกิจน้ำดิบ

โครงการในปัจจุบัน

ระบบท่อส่งน้ำหนองปลาไหล-มาบตาพุด

ธันวาคม 2542 บริษัทฯ ได้ดำเนินการก่อสร้างโครงการวางท่อส่งน้ำดิบหนองปลาไหล-มาบตาพุด
แล้วเสร็จ

 กรกฎาคม 2543 บริษัทฯ ได้ร่วมลงนามกับกรมชลประทานในหนังสืออนุญาตให้ใช้ที่ดินในเขตชลประทานเพื่อวางท่อขนาด 1.20 ม. และ 1.35 ม. ในเขตอ่างเก็บน้ำหนองปลาไหล และอนุญาตให้สูบหรือชักน้ำจากทางน้ำชลประทาน เพื่อนำน้ำไปใช้ในกิจการจำหน่ายน้ำดิบเพื่ออุตสาหกรรมและอุปโภคบริโภค โดยให้ใช้น้ำได้ไม่เกินเดือนละ 4,670,000 ลบ.ม. 

มกราคม 2545 กรมชลประทาน ได้ต่ออายุหนังสืออนุญาตใช้น้ำอ่างเก็บน้ำดอกกราย
ออกไปอีกเป็นระยะเวลา 5 ปี

ตุลาคม 2545 บริษัทฯ ได้เชื่อมระบบท่อหนองปลาไหล-มาบตาพุด กับ ดอกกราย-มาบตาพุด
บริเวณหน้าสถานีมาบตาพุด เพื่อเพิ่มแรงดันแก่ผู้ใช้น้ำที่อยู่ปลายเส้นท่อ ให้มีความสม่ำเสมอยิ่งขึ้น

ระบบท่อส่งน้ำหนองปลาไหล-หนองค้อ

สิงหาคม 2545 บริษัทฯ ได้ดำเนินการก่อสร้างสระสำรองน้ำดิบหุบบอน ความจุ 50,000 ลบ.ม.
แล้วเสร็จ
โดยมีวัตถุประสงค์เพื่อเพิ่มเสถียรภาพและศักยภาพการสูบส่งน้ำในระบบท่อหนองปลาไหล-หนองค้อ

พฤศจิกายน 2546 บริษัทฯ เริ่มลงทุนขยายระบบท่อส่งน้ำในพื้นที่หนองค้อ-แหลมฉบัง จังหวัดชลบุรี
เพื่อรองรับการขยายตัวกลุ่มอุตสาหกรรม และการประปา ในพื้นที่ดังกล่าว ในระยะ5-10 ปี
ข้างหน้า ลงทุนก่อสร้างเชื่อมท่อส่งน้ำดิบ By Pass หนองปลาไหล-หนองค้อ และท่อส่งน้ำดิบ
หนองค้อ-แหลมฉบัง เข้าด้วยกันระยะทางประมาณ 7.5 ก.ม. วงเงินการลงทุนทั้งสิ้นประมาณ 60
ล้านบาท สามารถจ่ายน้ำให้กับพื้นที่ชลบุรีได้เพิ่มขึ้นเป็น 80 ล้าน ลบ.ม/ปี
โครงการมีระยะเวลาแล้วเสร็จ 8 เดือน โดยคาดว่าจะก่อสร้างแล้วเสร็จประมาณกลางปี 2547

ระบบท่อหนองค้อ-แหลมฉบัง

ตุลาคม 2541 บริษัทฯ กับกรมธนารักษ์ ได้ลงนามบันทึกการส่งมอบระบบท่อเส้นหนองค้อ-แหลมฉบัง
2

มกราคม 2545 กรมชลประทาน ได้ต่ออายุหนังสืออนุญาตใช้น้ำอ่างเก็บน้ำหนองค้อ
ออกไปอีกเป็นระยะเวลา 5 ปี

สิงหาคม 2545 บริษัทฯ ได้ดำเนินการเชื่อมระบบท่อหนองค้อ-แหลมฉบัง 1 และ 2
ที่บริเวณสถานีแหลมฉบัง เพื่อเพิ่มแรงดันน้ำแก่ผู้ใช้น้ำที่อยู่ปลายเส้นท่อให้มีความสม่ำเสมอยิ่งขึ้น

เมษายน 2546 บริษัทฯ ได้ลงทุนวางท่อส่งน้ำดิบเสริมให้โรงกรองน้ำของการประปาชลบุรี
เพื่อส่งน้ำดิบเพิ่มขึ้นประมาณวันละ 20,000 ลบ.ม.

ระบบท่อพื้นที่จังหวัดฉะเชิงเทรา

พฤศจิกายน 2541 บริษัทฯ ได้เริ่มดำเนินการจัดจ้างผู้รับเหมาก่อสร้างเข้ามาดำเนินการก่อสร้าง
และวางท่อส่งน้ำดิบขนาดเส้นผ่าศูนย์กลาง 1,350 – 1,500 มม. ความยาวประมาณ 34.1 กม.
จากบริเวณเหนือเขื่อนทดน้ำบางปะกงถึงบริเวณนิคมอุตสาหกรรมเวลโกลว์
เพื่อจำหน่ายให้กับลูกค้าในบริเวณ จังหวัดฉะเชิงเทรา โดยจะสามารถจ่ายน้ำได้ประมาณ 65
ล้านลบ.ม.ต่อปี

มกราคม 2544 บริษัทฯ
ได้ว่าจ้างผู้รับเหมาก่อสร้างเข้ามาดำเนินการก่อสร้างและวางท่อส่งน้ำดิบจากท่อหลักไปยังลูกค้าโดยมีขนาดเส้นผ่านศูนย์กลาง
600 - 1,000 มม. ความยาวประมาณ 25 กม.

กันยายน 2545 โครงการวางท่อส่งน้ำดิบพื้นที่ฉะเชิงเทรา ในส่วนหลักดำเนินการแล้วเสร็จทั้งหมด

สิงหาคม 2546 ก่อสร้างสระสำรองน้ำดิบความจุ 2 ล้าน ลบ.ม. แล้วเสร็จ
และเริ่มดำเนินการเชิงพาณิชย์ในการส่งจ่ายน้ำดิบแก่ผู้ใช้น้ำ

ด้านธุรกิจประปา

เมษายน 2542 บริษัทฯ ได้รับอนุมัติในหลักการจากคณะกรรมการ การประปาส่วนภูมิภาคให้ บริษัทฯ
เช่าบริหารการประปาสัตหีบ (Leasing Contract) เป็นระยะเวลา 10 ปี
นับตั้งแต่เดือนมกราคม 2543 โดยจะเป็นผู้บริหารและดำเนินกิจการประปาทั้งระบบน้ำดิบ ระบบผลิต
ระบบจำหน่าย และระบบการจัดเก็บรายได้

กรกฎาคม 2543 บริษัทฯ ได้ร่วมลงนามกับการประปาส่วนภูมิภาค ในสัญญาให้สิทธิเช่าบริหาร
และดำเนินกิจการระบบประปาสัตหีบเป็นระยะเวลา 10 ปี ซึ่งจะมอบหมายให้บริษัทยูนิเวอร์แซลฯ
เข้าบริหารระบบประปาสัตหีบ ในรูปสัญญาจ้างบริหาร

สิงหาคม 2543 บริษัทฯ ซื้อหุ้นบริษัท เอ็กคอมธารา จำกัด
ซึ่งเป็นบริษัทที่ได้รับสัมปทานผลิตน้ำประปา เพื่อจำหน่ายให้กับประปาราชบุรี – สมุทรสงคราม
(ระยะเวลาสัมปทาน 30 ปี) โดยได้เข้าซื้อหุ้นในสัดส่วนร้อยละ 15 ของทุนจดทะเบียน
คิดเป็นมูลค่าการลงทุน 85.39 ล้านบาท

สิงหาคม 2543 บริษัทฯ ได้รับความเห็นชอบจากเทศบาลเกาะสีชัง
ในการดำเนินโครงการประปาเกาะสีชัง อำเภอเกาะสีชัง จังหวัดชลบุรี
โดยลงนามสัญญาให้สิทธิในการบริหารการประปาเกาะสีชัง มีระยะเวลา 15 ปี
เข้าดำเนินธุรกิจผลิตน้ำประปาจากน้ำทะเลชนิด Reverse Osmosis (RO)
และเริ่มดำเนินการก่อสร้างประมาณปลายเดือนธันวาคม 2543 ทั้งนี้โครงการดังกล่าว บริษัทฯ
ได้มอบหมายให้บริษัท ยูนิเวอร์แซลฯ เป็นผู้ดำเนินการ

กุมภาพันธ์ 2544 บริษัทฯ
ได้รับสัมปทานการผลิตและจำหน่ายน้ำประปาสำหรับการประปาสัตหีบจากกรมโยธา และบริษัทฯ
พร้อมกับบริษัท ยูนิเวอร์แซลฯ ลงนามรับมอบระบบประปาสัตหีบจากการประปาส่วนภูมิภาค
โดยสามารถใช้สิทธิตามสัญญาเช่าบริหารดำเนินกิจการระบบประปาสัตหีบเป็นระยะเวลา 10 ปี

มีนาคม 2546 บริษัท ประปานครสวรรค์ จำกัดได้ขยายกำลังการผลิตจาก 4,000 ลบ.ม.ต่อวัน
เป็น 9,600 ลบ.ม.ต่อวัน
แล้วเสร็จและเริ่มรับรู้รายได้ขั้นต่ำจากการจำหน่ายน้ำประปาตามสัญญาสัมปทาน 25 ปี

เมษายน 2546 บริษัท ประปาฉะเชิงเทรา จำกัดและบริษัท ประปาบางปะกง จำกัด
ได้ขยายกำลังการผลิตจาก 20,000 ลบ.ม.ต่อวัน เป็น 51,600 ลบ.ม.ต่อวัน และ13,000
ลบ.ม.ต่อวันเป็น 24,000 ลบ.ม.ต่อวันตามลำดับ
และเริ่มรับรู้รายได้ขั้นต่ำจากการจำหน่ายน้ำประปาตามสัญญาสัมปทาน 25ปี

ด้านการบริหารงาน

กรกฎาคม 2542 บริษัทฯ ได้ขายหุ้นกู้ประเภทไม่มีประกัน ไม่ด้อยสิทธิ จำนวน 2,500 ล้านบาท
โดยมีอายุหุ้นกู้ 5 ปี อัตราดอกเบี้ยคงที่ร้อยละ 9 ต่อปี โดยเป็นการเสนอขายต่อบุคคลในวงจำกัด

กันยายน 2542 บริษัทฯ ได้รับการรับรองระบบคุณภาพ ISO 9002 จากบริษัท บีเอ็ม ทราด้า
(ประเทศไทย) จำกัด ซึ่งรับรองโดย United Kingdom Accreditation Services (UKAS)

ธันวาคม 2543 บริษัทฯ ได้เริ่มโครงการมุ่งพัฒนาระบบคุณภาพ ISO 9002 ไปสู่มาตรฐาน ISO
9001 : 2000 รวมทั้งขอการรับรองมาตรฐานระบบการจัดการสิ่งแวดล้อม ISO 14001
ในอนาคตด้วย

กันยายน 2545 บริษัทฯ ได้ไถ่ถอนหุ้นกู้บางส่วนก่อนกำหนด โดยการซื้อคืนจากตลาดรองจำนวน
300,000 หน่วย คงเหลือหุ้นกู้ที่ยังไม่ได้ไถ่ถอนจำนวน 2,200,000 หน่วย

บริษัทฯ ได้ออกตั๋วสัญญาใช้เงินมูลค่า 325,000,000 บาท โดยถึงกำหนดชำระในวันที่ 4 เมษายน
2548 เพื่อใช้ในการสนับสนุนบริษัทย่อยดำเนินโครงการ
ลดน้ำสูญเสียตามสัญญาสัมปทานผลิตและจำหน่ายน้ำประปาในประปา 3 พื้นที่ ได้แก่ประปาบางปะกง
ประปาฉะเชิงเทรา และประปานครสวรรค์

พฤศจิกายน 2545 บริษัทฯ ได้รับรางวัลการเปิดเผยข้อมูล (Disclosure Award 2002)
ซึ่งจัดโดยสำนักงาน กลต. โดยเป็น 1 ใน 40 บริษัทจดทะเบียนที่ได้รับรางวัลดังกล่าว

ตุลาคม 2545 บริษัทฯ ได้เริ่มนำเอาหลักเกณฑ์การประเมินผลตามหลักมาตรฐานสากล ได้แก่ Key
Performance Indicators (KPIs) Balance Scorecard (BSC)
และการบริหารความเสี่ยงองค์กร (Enterprise Risk Management)
มาประยุกต์ใช้ในการประเมินผลการดำเนินงานขององค์กร รวมถึงมีเกณฑ์วัดผลการดำเนินงานที่
ชัดเจนขององค์กรที่เป็นมาตรฐานยิ่งขึ้น

เม.ย. 2546 บริษัทฯ ได้รับรางวัลคณะกรรมการแห่งปี 2545 (Board of the year 2002)
จัดโดยสถาบันกรรมการบริษัทไทยร่วมกับตลาดหลักทรัพย์แห่งประเทศไทย

กันยายน 2546 บริษัทฯ ได้พัฒนาระบบ ISO 9002 : 1994 เป็น ISO 9001 : 2000
ซึ่งได้รับการรับรองระบบคุณภาพ จากบริษัท บีเอ็ม ทราด้า (ประเทศไทย) จำกัด ซึ่งรับรองโดย
United Kingdom Accreditation Services (UKAS) ประเทศอังกฤษ

พฤศจิกายน 2546 บริษัทฯ ได้รับรางวัลการเปิดเผยข้อมูล (Disclosure Award 2003)
ซึ่งจัดโดยสำนักงาน กลต. เป็นปีที่ 2

พฤศจิกายน 2546 บริษัทฯ ได้รับการจัดลำดับการกำกับดูแลกิจการโดยบริษัท
ไทยเรทติ้งแอนด์อินฟอร์เมชั่นเซอร์วิส จำกัด(ทริส) ได้คะแนนรวม 7.70 คะแนน(ระดับ“ดี”)

ด้านธุรกิจต่อเนื่อง

 บริษัท โกลบอล วอเตอร์ ซีสเท็มส์ คอร์ปอเรชั่น จำกัด

บริษัท โกลบอล วอเตอร์ ซีสเท็มส์ คอร์ปอเรชั่น จำกัด ได้จัดตั้งขึ้นเมื่อวันที่ 25 ธันวาคม 2540
โดยมีทุนจดทะเบียนเริ่มแรก 10 ล้านบาท
เพื่อดำเนินธุรกิจผลิตและจำหน่ายน้ำดื่มโดยผ่านเครื่องจำหน่ายน้ำอัตโนมัติแบบหยอดเหรียญ
ซึ่งในระยะ 5 ปีที่ผ่านมา บริษัทโกลบอลฯ มีพัฒนาการที่สำคัญ ดังนี้

  ------------- ------------------- ---------------------- -----------------
  ข้อมูล          มกราคม 2542         มิถุนายน 2542            ธันวาคม 2544

  การดำเนินการ   แปลงเงินกู้ยืมของ EW    เพิ่มทุน 20               เพิ่มทุน 33 ล้านบาท
                เป็นทุน               ล้านบาทและซื้อหุ้นจากAPB    

  ทุนจดทะเบียน    21 ล้านบาท           41 ล้านบาท              74 ล้านบาท

  ผู้ถือหุ้น         EW : APB            EW                     EW

  สัดส่วน (%)     72 : 28             100                    100
  ------------- ------------------- ---------------------- -----------------

  หมายเหตุ EW : บริษัท จัดการและพัฒนาทรัพยากรน้ำภาคตะวันออก จำกัด (มหาชน)

APB : บริษัท เอเชี่ยน แปซิฟิค เบเวอร์เรจ จำกัด

 ในปัจจุบัน (ณ 30 กันยายน 2546) บริษัท โกลบอลฯ มีตู้น้ำดื่มรวม 250 ตู้ ให้บริการทั่วพื้นที่กรุงเทพฯ และปริมณฑล ซึ่งจากการดำเนินงานในรอบปีที่ผ่านมา บริษัท โกลบอลฯ เป็นผู้ดำเนินโครงการผลิตตู้น้ำดื่มเพื่อชุมชนให้กับรัฐบาล จำนวน 1,000 ตู้ โดยได้ทำการผลิตไปแล้วกว่า 750 ตู้และเริ่มทยอยติดตั้งในชุมชนต่างๆในพื้นที่จังหวัด กรุงเทพฯ ปริมณฑล เชียงใหม่ และขอนแก่น ไปแล้ว 24 ตู้ และคาดว่าจะสามารถผลิตและติดตั้งได้ครบ 1,000 ตู้ในเดือนมกราคม 2547 นี้ 

บริษัท ยูนิเวอร์แซล ยูทีลิตี้ส์ จำกัด

  บริษัทฯได้จดทะเบียนจัดตั้งบริษัท ยูนิเวอร์แซล ยูทีลิตี้ส์ จำกัด เมื่อวันที่ 15 ธันวาคม 2541
  โดยมีทุนจดทะเบียนเริ่มต้น 50 ล้านบาท และบริษัทฯ ถือหุ้นร้อยละ 100
  โดยวัตถุประสงค์ในการดำเนินธุรกิจหลัก ได้แก่

1.  การผลิตและจำหน่ายน้ำสะอาด

2.  การผลิตและจำหน่ายระบบรวบรวมและบำบัดน้ำเสีย

3.  การผลิตและจำหน่ายสารเคมี อุปกรณ์ต่างๆ
    ที่เกี่ยวข้องกับการดำเนินธุรกิจตามวัตถุประสงค์ของบริษัท

4. การสำรวจ ออกแบบ ก่อสร้าง และควบคุมงานก่อสร้าง
หรือเป็นที่ปรึกษาให้คำแนะนำเกี่ยวกับระบบผลิตตาม 1 – 3

พัฒนาการที่สำคัญในช่วงที่ผ่านมา

  มกราคม 2543 บริษัท ยูนิเวอร์แซลฯ ได้รับมอบหมายจากบริษัทฯ
  ในการเข้าบำรุงรักษาระบบท่อส่งน้ำสายหลักระยะทางประมาณ 56.1 กม. และระบบ SCADA
  ของลูกค้า

  พฤศจิกายน 2543 คณะกรรมการบริษัทฯ ในการประชุมครั้งที่ 7/2543
  มีมติอนุมัติให้เพิ่มทุนจดทะเบียนของบริษัท ยูนิเวอร์แซลฯ จาก 50 ล้านบาท เป็น 510 ล้านบาท
  และได้จดทะเบียนเพิ่มทุนแล้วเสร็จ เมื่อวันที่ 7 ธันวาคม 2543

  ธันวาคม 2543 บริษัท ยูนิเวอร์แซลฯ ได้เข้าซื้อหุ้นของบริษัท ธรรศธารา จำกัด
  ซึ่งเป็นบริษัทในกลุ่มผู้ได้รับสัมปทานการผลิตน้ำประปาในโครงการประปาฉะเชิงเทรา บางปะกง
  นครสวรรค์ออก-หนองปลิง ของการประปาส่วนภูมิภาค จำนวนทั้งหมด 25 ล้านหุ้น
  คิดเป็นมูลค่าการลงทุน 275.75 ล้านบาท โดยได้เข้าดำเนินการตั้งแต่เดือน มีนาคม 2544

  กุมภาพันธ์ 2544 บริษัท ยูนิเวอร์แซลฯ ลงนามรับมอบระบบประปาสัตหีบพร้อมกับบริษัท
  จัดการและพัฒนาทรัพยากรน้ำภาคตะวันออก จำกัด (มหาชน) จากการประปาส่วนภูมิภาค
  โดยสามารถใช้สิทธิตามสัญญาเช่าบริหารดำเนินกิจการระบบประปา สัตหีบเป็นระยะเวลา 10 ปี

  มิถุนายน 2545 คณะกรรมการบริษัทฯ มีมติให้สนับสนุนเงินกู้แก่บริษัท ยูนิเวอร์แซลฯ จำนวน 300
  ล้านบาท สำหรับโครงการปรับปรุงระบบจ่ายน้ำเพื่อลดน้ำสูญเสียของประปา 3 พื้นที่ ได้แก่
  ประปาบางปะกง ประปาฉะเชิงเทราและประปานครสวรรค์

  พฤษภาคม 2546 บริษัท ยูนิเวอร์แซลฯ
  ได้รับมอบหมายให้เป็นผู้ดำเนินการบริหารและจัดการระบบบำบัดน้ำเสียเมืองหาดใหญ่
  ซึ่งมีขนาด69,000 ลบ.ม./วัน

  พฤศจิกายน 2546 บริษัท ยูนิเวอร์แซลฯ _ดำเนินการตามแผนเร่งรัด 3 ปี
  เพื่อลดน้ำสูญเสียของบริษัทประปา 3 พื้นที่และมีความคืบหน้าโครงการของแต่ละพื้นที่ ได้แก่
  ประปาฉะเชิงเทรา ประปาบางปะกงและประปานครสวรรค์ใน 3 ปี ประมาณ 45%, 43% และ
  20% ตามลำดับ

ในปัจจุบัน (30 กันยายน 2546) บริษัท ยูนิเวอร์แซลฯ บริหารกิจการประปา รวมจำนวน 4 แห่ง
ได้แก่ ประปาสัตหีบ ประปาบางปะกง ประปาฉะเชิงเทรา และ ประปานครสวรรค์
และสำหรับประปาเกาะสีชังคาดว่าจะได้รับสัมปทานจากกรมทรัพยากรน้ำภายในเดือน มกราคม
2547 เพื่อดำเนินการเชิงพาณิชย์ต่อไป

บริษัท อีสเทิร์น โฮบาส ไพพ์ จำกัด

บริษัทฯ ได้ร่วมกับ HOBAS Engineering GmbH จดทะเบียนจัดตั้งบริษัทร่วมทุนชื่อ บริษัท อีสเทิร์น
โฮบาส ไพพ์ จำกัด เมื่อ 18 มิถุนายน 2545 โดยมีทุนจดทะเบียนเริ่มต้น 150 ล้านบาท
และได้รับการสนับสนุนเงินกู้ระยะยาวจำนวน 250
ล้านบาทจากบรรษัทเงินทุนอุตสาหกรรมแห่งประเทศไทย จำนวน 7.5 ปี
เพื่อดำเนินธุรกิจผลิตและจำหน่ายท่อ CC-GRP สำหรับใช้งานในกิจการน้ำดิบ น้ำประปาและน้ำเสีย
ทั้งนี้ ยังได้รับสิทธิประโยชน์ทางภาษีจากคณะกรรมการส่งเสริมการลงทุน เป็นระยะเวลา 8 ปี
โดยในปัจจุบัน ได้ก่อสร้างโรงงานแล้วเสร็จและเริ่มดำเนินการเชิงพาณิชย์แล้วตั้งแต่ตุลาคม 2546

3.  โครงสร้างรายได้

ในปีงบประมาณ 2546 บริษัทฯ มีรายได้รวมทั้งสิ้น 1,415.85 ล้านบาท โดยแบ่งเป็นรายได้จาก
การจำหน่ายน้ำดิบประมาณร้อยละ 77 ธุรกิจน้ำประปา ร้อยละ 9 และธุรกิจน้ำดื่ม ร้อยละ 1
ส่วนที่เหลือเป็นรายได้จากดอกเบี้ยรับ และรายได้อื่นๆ รวมร้อยละ 13 ดังข้อมูลแสดงในตาราง

โครงสร้างรายได้ของบริษัท จัดการและพัฒนาทรัพยากรน้ำภาคตะวันออก จำกัด
(มหาชน)และบริษัทย่อย

+-------------------------+-------+----+--------+----+-------+----+
|                         | สำหร  |    |        |    |       |    |
|                         | ับรอบร |    |        |    |       |    |
|                         | ะยะเว |    |        |    |       |    |
|                         | ลาบัญชี |    |        |    |       |    |
+-------------------------+-------+----+--------+----+-------+----+
|                         | ตั้ง    |    |        |    |       |    |
|                         | แต่วันที่ |    |        |    |       |    |
|                         | 1     |    |        |    |       |    |
|                         | ตุลาคม |    |        |    |       |    |
|                         | สิ้น    |    |        |    |       |    |
|                         | สุดวันที่ |    |        |    |       |    |
|                         | 30    |    |        |    |       |    |
|                         | ก     |    |        |    |       |    |
|                         | ันยายน |    |        |    |       |    |
+-------------------------+-------+----+--------+----+-------+----+
|                         | ปี     |    | ปี      |    | ปี     |    |
|                         | 2543  |    | 254    |    | 2545  |    |
|                         | /2544 |    | 4/2545 |    | /2546 |    |
+-------------------------+-------+----+--------+----+-------+----+
|                         | พันบาท | ร  | พันบาท  | ร  | พันบาท | ร  |
|                         |       | ้อย |        | ้อย |       | ้อย |
|                         |       | ละ |        | ละ |       | ละ |
+-------------------------+-------+----+--------+----+-------+----+
| รายได้                   |       |    |        |    |       |    |
+-------------------------+-------+----+--------+----+-------+----+
| รายได้จากการขายน้ำดิบ      |       |    |        |    |       |    |
+-------------------------+-------+----+--------+----+-------+----+
| -                       | 26    | 2  | 3      | 2  | 37    | 2  |
| พื้นที่ดอกกราย-มาบตาพุด-สัตหีบ | 0,660 | 6. | 00,928 | 5. | 0,311 | 6. |
|                         |       | 08 |        | 95 |       | 14 |
+-------------------------+-------+----+--------+----+-------+----+
| -                       | 18    | 1  | 2      | 2  | 29    | 2  |
| พื้นที่หนอ                  | 0,380 | 8. | 60,139 | 2. | 0,286 | 0. |
| งค้อ-แหลมฉบัง-พัทยา-บางพระ |       | 05 |        | 43 |       | 49 |
+-------------------------+-------+----+--------+----+-------+----+
| - พื้นที่หนองปลาไหล-หนองค้อ  | 2     | 2. | 48,100 | 4. | 6     | 4. |
|                         | 8,940 | 90 |        | 15 | 1,911 | 38 |
+-------------------------+-------+----+--------+----+-------+----+
| - พื้นที่หนองปลาไหล-มาบตาพุด | 37    | 3  | 3      | 3  | 37    | 2  |
|                         | 3,067 | 7. | 86,183 | 3. | 2,998 | 6. |
|                         |       | 33 |        | 30 |       | 28 |
+-------------------------+-------+----+--------+----+-------+----+
| รวมรายได้จากการขายน้ำดิบ   | 84    | 8  | 9      | 8  | 1,10  | 7  |
|                         | 3,047 | 4. | 95,350 | 5. | 6,775 | 8. |
|                         |       | 36 |        | 83 |       | 17 |
+-------------------------+-------+----+--------+----+-------+----+
| รายได้ค่าติดตั้งและวางท่อ     | 3     | 3. | 7,303  | 0. | -     | -  |
|                         | 2,698 | 27 |        | 63 |       |    |
+-------------------------+-------+----+--------+----+-------+----+
| ดอกเบี้ยรับ                | 6     | 6. | 48,074 | 4. | 6     | 4. |
|                         | 8,382 | 85 |        | 15 | 2,404 | 38 |
+-------------------------+-------+----+--------+----+-------+----+
| รายได้อื่น *               | 5     | 5. | 1      | 9. | 24    | 1  |
|                         | 5,202 | 52 | 08,932 | 39 | 6,667 | 7. |
|                         |       |    |        |    |       | 45 |
+-------------------------+-------+----+--------+----+-------+----+
| รวมรายได้                | 99    | 10 | 1,1    | 10 | 1,41  | 1  |
|                         | 9,329 | 0. | 59,659 | 0. | 5,846 | 00 |
|                         |       | 00 |        | 00 |       |    |
+-------------------------+-------+----+--------+----+-------+----+
| อัตราการเพิ่ม (ลด)         | 15.00 |    | 16.04  |    | 22.09 |    |
| ของรายได้ (ร้อยละ)        |       |    |        |    |       |    |
+-------------------------+-------+----+--------+----+-------+----+

* รายได้อื่น คือ รายได้ค่าบริการอื่น รายได้จากบริษัทย่อยของบริษัทฯ ได้แก่ บริษัท โกลบอล
วอเตอร์ ซีสเท็มส์ คอร์ปอเรชั่น จำกัด และบริษัท ยูนิเวอร์แซล ยูทีลิตี้ส์ จำกัด

4.  เป้าหมายการดำเนินธุรกิจ

  ธุรกิจหลัก บริษัทฯ มุ่งสู่ความเป็นผู้นำในด้านบริหารจัดการและพัฒนาทรัพยากรน้ำ
  โดยเน้นการพัฒนาบุคลากรและการใช้เทคโนโลยีอันทันสมัย
  เพื่อสร้างความพึงพอใจสูงสุดแก่ลูกค้าและครอบคลุมพื้นที่การให้บริการที่มีศักยภาพทั่วประเทศ

  ธุรกิจเกี่ยวเนื่อง บริษัทฯ มุ่งขยายธุรกิจเกี่ยวเนื่องด้านน้ำอย่างครบวงจร
  ทั้งกิจการประปาและบริหารจัดการระบบบำบัดน้ำเสีย เทคโนโลยีการบริหารระบบจัดการน้ำ
  และการผลิตท่อและอุปกรณ์ เพื่อสร้างบริการที่มีประสิทธิภาพและสามารถแข่งขันได้ในระดับสากล

  การบริหารจัดการ บริษัทฯ
  มุ่งพัฒนาระบบการจัดการที่มีคุณภาพตามมาตรฐานสากลและโปร่งใสภายใต้การกำกับดูแลกิจการที่ดี
  และมีบุคลากรที่ชำนาญการโดยเฉพาะ

  สังคมและสิ่งแวดล้อม บริษัทฯ ดำเนินธุรกิจที่ไม่ส่งผลกระทบทางลบต่อสิ่งแวดล้อม
  และมุ่งเน้นการส่งเสริมกิจกรรมการพัฒนาคุณภาพชีวิตและสิ่งแวดล้อม
  เพื่อสร้างการมีส่วนร่วมในชุมชนในระดับพื้นที่
  และเป็นแบบอย่างของธุรกิจเพื่อสังคมในระดับประเทศ